Diari Oficial de la Generalitat Valenciana


Sumari del DOGV 3778, del 23-06-2000 (2000/4830)

ORDRE de 26 de maig de 2000, de la Conselleria de Justícia i Administracions Públiques, per la qual s'aprova l'exempció de l'obligació de mantindre el lloc de treball de Secretaria de l'Ajuntament de la Torre d'En Besora.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3778

Data del DOGV
:   23-06-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/4830


Data del document
:   26-05-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Torre d'en Besora, la
    * professió administrativa
    * administració local

ORDRE de 26 de maig de 2000, de la Conselleria de Justícia i Administracions Públiques, per la qual s'aprova l'exempció de l'obligació de mantindre el lloc de treball de Secretaria de l'Ajuntament de la Torre d'En Besora. [2000/X4830]
  
L'Ajuntament de la Torre d'En Besora acordà, en sessió plenària del dia 19 de gener de 2000, previ informe de la Secretaria, amb el vot favorable de la majoria absoluta del nombre legal de membres de la Corporació, sol·licitar d'aquesta Conselleria de Justícia i Administracions Públiques l'exempció de l'obligació de mantindre el lloc de treball de Secretaria, davant de les dificultats per al sosteniment del lloc de treball per la quantia del pressupost de la Corporació, i perquè la població de dret és inferior als 500 habitants.
  
En la mateixa sessió plenària s'acordà, igualment, que les funcions atribuïdes al lloc suprimit siguen exercides pel Servei d'Assistència de la Diputació Provincial de Castelló.
  
El lloc de treball de Secretaria està vacant.
  
En l'expedient queda acreditat que la població del municipi és inferior a 500 habitants i el seu pressupost no supera els 20 milions de pessetes, d'acord amb el que disposa l'article 16 del Decret 159/1997, de 29 d'abril, pel qual s'aprova el Reglament regulador de les competències de la Generalitat Valenciana relatives als funcionaris d'Administració local amb habilitació de caràcter nacional.
  
Sotmés l'acord a informació pública mitjançant anunci en el Butlletí Oficial de la Província de Castelló núm. 12, de 25 de gener de 2000, per espai de 30 dies, no s'han produït reclamacions, segons s'acredita en l'expedient.
  
Sol·licitat l'informe preceptiu a la Diputació Provincial de Castelló aquest ha sigut emés en sentit favorable, mitjançant acord adoptat en sessió de data 4 d'abril de 2000.
  
En conseqüència, fent ús de les competències atribuïdes en els articles 2.2 c) i 18 del Decret 159/1997, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'Administració local amb habilitació de caràcter nacional,
  
ORDENE
  
Eximir de l'obligació de mantindre el lloc de Secretaria a l'Ajuntament de la Torre d'En Besora. Les funcions reservades a aquest lloc seran exercides pel Servei d'Assistència Tècnica de la Diputació Provincial de Castelló.
  
Contra aquesta resolució que posa fi a la via administrativa, es podrà interposar, potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà al de la publicació. Tot això segons que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 26 de maig de 2000
  
El conseller de Justícia i Administracions Públiques,